Diari Oficial de la Generalitat Valenciana


Sumari del DOGV 8982, del 23-12-2020 (2020/11637)

RESOLUCIÓ de 18 de desembre de 2020, del president de l'Institut Valencià de Competitivitat Empresarial (IVACE), per la qual es convoquen subvencions per a projectes de «Creació d'Empreses de Base Tecnològica» (CREATEC-CV) a càrrec del pressupost de l'exercici 2020, amb cofinançament de la Unió Europea per mitjà del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11461


Data del document
:   18-12-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de desembre de 2020, del president de l'Institut Valencià de Competitivitat Empresarial (IVACE), per la qual es convoquen subvencions per a projectes de «Creació d'Empreses de Base Tecnològica» (CREATEC-CV) a càrrec del pressupost de l'exercici 2020, amb cofinançament de la Unió Europea per mitjà del Fons Europeu de Desenvolupament Regional. [2020/11344]  
La Conselleria d'Economia Sostenible, Sectors Productius, Comerç i Treball, conscient de la necessitat del suport que, pel major risc i potencial impacte econòmic, tenen els nous projectes empresarials de caràcter innovador i de base tecnològica, posa en marxa, a través de l'IVACE, aquesta convocatòria d'ajudes per a projectes de creació d'empreses de base tecnològica, i desenvolupa així la mesura d'emprenedoria de base tecnològica de l'Estratègia d'especialització intel·ligent de la Comunitat Valenciana (RIS3 CV). Amb aquesta iniciativa, les noves empreses de base tecnològica de la Comunitat Valenciana poden tindre facilitats per a la posada en marxa i el desenvolupament inicial amb el suport a la seua activitat d'R+D+i i a la realització de les inversions requerides per a fer-ho. La present convocatòria queda alineada amb els objectius de l'actual Programa Operatiu FEDER de la Comunitat Valenciana 2014-2020, concretament en el seu objectiu temàtic de l'eix 3 i dins de l'Objectiu Específic 3.1.2 «Creació de noves empreses i vivers d'empreses [?]»; no obstant això, en tant que el citat Programa es troba en la seua fase final d'execució, aquesta convocatòria serà susceptible de ser cofinançada pel Programa Operatiu FEDER per al següent període 2021-2027.  
La Llei 38/2003, de 17 de novembre, general de subvencions, estableix en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
Per això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 3 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), resolc:  
  
  
Article 1. Objecte de la resolució  
1. L'objecte d'aquesta resolució és convocar la concessió per l'Institut Valencià de Competitivitat Empresarial (IVACE) de subvencions vinculades a projectes de creació d'empreses de base tecnològica (CREATEC-CV) a càrrec del pressupost de l'exercici 2020.  
  
2. Les bases reguladores d'aquesta convocatòria són les aprovades per l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), modificades per l'Ordre 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball publicada en el Diari Oficial de la Generalitat Valenciana (DOGV) núm. 8410, de 25 d'octubre de 2018; en aquestes bases s'estableixen les condicions de les ajudes en el que no s'ha previst en aquesta convocatòria.  
  
Article 2. Empreses beneficiàries  
1. Poden sol·licitar aquestes ajudes les petites empreses innovadores i de base tecnològica amb seu social o establiment de producció situat a la Comunitat Valenciana en el moment de la presentació de la justificació, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en els articles 4 i 49 de l'Ordre 27/2016, de 25 de novembre.  
2. A l'efecte d'aquesta convocatòria, es considerarà petita empresa l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187, 26.6.2014).  
  
Article 3. Actuacions susceptibles de suport. Requisits generals dels projectes  
1. L'IVACE subvencionarà els projectes de creació d'empreses de base tecnològica concretats en la memòria presentada per les empreses sol·licitants sempre que complisquen els requisits previstos en l'article 50 de l'Ordre 27/2016, de 25 de novembre.  
2. El pressupost subvencionable del projecte, calculat com a suma dels imports susceptibles de subvenció, ha d'estar comprés entre:  
  
a) 30.000 euros i 175.000 euros, quan l'empresa sol·licitant, en el moment de presentació de la sol·licitud, tinga antiguitat inferior o igual a tres anys.  
b) 30.000 euros i 300.000 euros, quan l'empresa sol·licitant, en el moment de presentació de la sol·licitud, tinga una antiguitat superior a tres anys i inferior a cinc anys.  
Per al còmput de l'antiguitat de l'empresa sol·licitant s'utilitzarà el criteri establit en l'article 22.2 del Reglament (UE) núm. 651/2014.  
  
En qualsevol cas, quan l'empresa sol·licitant no acredite:  
- comptar, almenys, amb dues persones treballadores consignades en el rebut de liquidació de cotitzacions (TC1) corresponent al mes de desembre de 2019 €on són computables amb aquesta finalitat les cooperativistes en el cas de les sol·licituds presentades per cooperatives-, i  
- haver obtingut ingressos per facturació durant l'exercici 2019,  
el pressupost subvencionable del projecte ha d'estar comprés entre 30.000 euros i 100.000 euros.  
No es tindran en compte els projectes el pressupost subvencionable dels quals no estiga comprés entre els límits anteriors.  
3. Les inversions subvencionades s'han de mantindre inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els objectius originals.  
4. Només es pot presentar un projecte per empresa sol·licitant en aquesta convocatòria.  
5. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada ?Xarxa Natura?, espai físic d'especial protecció mediambiental configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
Article 4. Costos subvencionables  
1. D'acord amb el que s'estableix en l'article 51 de l'Ordre 27/2016, de 25 de novembre, es consideren subvencionables els costos següents amb les limitacions que s'estableixen a continuació:  
a) Personal propi:  
Despeses (cost salarial brut i cost de la Seguretat Social a càrrec de l'empresa, limitat a un màxim de 40 euros/hora per persona) de personal investigador i personal tècnic o auxiliar sempre que estiga ocupat en centres de treball de la Comunitat Valenciana i durant el temps en què estiguen dedicats a les activitats d'R+D del projecte.  
A l'efecte del càlcul de l'ajuda, es considerarà un màxim per a aquest cost subvencionable de:  
- 125.000 euros, quan l'empresa sol·licitant, en el moment de presentació de la sol·licitud, tinga una antiguitat inferior o igual a tres anys.  
  
- 200.000 euros, quan l'empresa sol·licitant, en el moment de presentació de la sol·licitud, tinga una antiguitat superior a tres anys i inferior a cinc anys  
En qualsevol cas, quan l'empresa sol·licitant no acredite:  
- comptar, almenys, amb dues persones treballadores consignades en el rebut de liquidació de cotitzacions (TC1) corresponent al mes de desembre de 2019 €on són computables a aquest efecte les cooperativistes en el cas de les sol·licituds presentades per cooperatives-, i  
- haver obtingut ingressos per facturació durant l'exercici 2019,  
el cost subvencionable màxim per a aquest concepte serà de 70.000 euros.  
b) Inversions materials:  
Béns d'equip (maquinària, equips de laboratori i equips informàtics) instal·lats en centres de treball de la Comunitat Valenciana i relacionats amb els projectes d'R+D+i de l'empresa. Quan la inversió consistisca en el desenvolupament de plantes pilot i prototips, es poden incloure els costos de materials i components que passen a formar-ne part.  
  
c) Inversions Immaterials  
Adquisició de drets de patents, llicències, saber fer (know-how), o coneixements tècnics no patentats. En el cas de les llicències de programari només es consideren subvencionables les destinades en exclusiva a activitats d'R+D.  
d) Serveis externs:  
- Contractació de serveis d'R+D. Contractació amb centres o organismes d'investigació: costos d'investigació i de consultoria o serveis equivalents destinats a l'activitat d'investigació.  
- Contractació de serveis d'innovació. Altres serveis de suport a la innovació vinculats al projecte empresarial, que inclouen: plans d'empresa, màrqueting, mercats, comercialització, internacionalització i estratègics; auditories tecnològiques; registre de propietat industrial o intel·lectual; serveis destinats a l'homologació i la certificació; disseny; estudis d'impacte ambiental i de cicle de vida de productes; assessorament per a la presentació de projectes a convocatòries nacionals o internacionals, o per a la consecució d'informes motivats per a deducció fiscal.  
e) Despeses generals i altres despeses d'explotació  
S'inclouen en aquest concepte consums, subministraments, materials i altres despeses d'explotació, derivats directament del projecte sempre que s'enquadren en tipologies diferents de les que es recullen en aquest article. Es calcularan com un tipus fix, per un import màxim d'un 15 % dels costos de personal subvencionables que s'hagen justificat adequadament, sense que es requerisca cap tipus de càlcul o justificació.  
  
2. No es consideraran subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquestes les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
Article 5. Característiques de l'ajuda  
1. L'ajuda consistirà en una subvenció fins al 70 % dels costos considerats com a subvencionables.  
2. La quantia de subvenció no pot superar l'import de 0,4 milions d'euros, de conformitat amb el que es preveu en l'apartat c de l'article 22 del Reglament (UE) núm. 651/2014, de la Comissió, de 17 de juny de 2014, per a les ajudes destinades a nous projectes empresarials.  
  
  
Article 6. Termini i forma de presentació de les sol·licituds  
1. La presentació de les sol·licituds s'ajustarà al que s'estableix en l'article 5 de les bases reguladores.  
2. La tramitació tant de la sol·licitud, com en general del procediment, serà electrònica i requerirà que l'entitat sol·licitant dispose durant totes les fases del procediment de certificat de representant d'entitat ?o de persona física per als empresaris/àries individuals- emès per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
Així mateix l'empresa sol·licitant podrà autoritzar a una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV (https://www.accv.es/servicios/registro-de-representantes/).  
La tramitació de la sol·licitud -emplenada segons el model disponible en la pàgina web http://www.ivace.es- suposa la signatura de la mateixa i dels seus annexos, i es presentarà en el registre telemàtic de l'IVACE a través d'aquesta pàgina web.  
3. El termini de presentació de sol·licituds s'iniciarà el dia 12 de gener de 2021 i finalitzarà el 4 de febrer de 2021 a les 23.59.59 hores.  
4. La presentació de la sol·licitud comportarà l'acceptació de les bases, fins i tot el que es disposa en aquesta convocatòria.  
5. En el cas que, per qualsevol circumstància, una mateixa empresa sol·licitant presente diferents sol·licituds, es considerarà vàlida l'última registrada en termini.  
6. Juntament amb el formulari de sol·licitud i la memòria del projecte amb tots els annexos, l'empresa sol·licitant ha d'aportar la documentació següent:  
a) De caràcter tècnic:  
- Pla d'empresa, segons el guió incorporat en la memòria tècnica.  
- Acreditació de propietat de la tecnologia utilitzada en el projecte (patents i models d'utilitat, així com qualsevol forma de coneixement protegit), si escau.  
- Contracte o acord de col·laboració subscrit amb centres o organismes d'investigació, en cas que n'hi haja. En el cas que els contractes o acords continguen obligacions anteriors a la data de sol·licitud que comprometen l'inici del projecte o algun aspecte essencial d'aquest, la sol·licitud serà denegada per contravindre el principi de l'efecte incentivador segons l'article 50.3 de les bases reguladores.  
  
- Quan el projecte incloga el cost de contractació de serveis externs per a activitats d'R+D+i l'import individual dels quals siga igual o supere la quantitat de 15.000 euros (IVA exclòs) s'han d'aportar, juntament amb la sol·licitud, tres ofertes o informe justificatiu segons s'estableix en l'article 9.4 d'aquesta resolució.  
b) Relativa al compliment d'obligacions mediambientals:  
L'entitat sol·licitant haurà de disposar de la corresponent llicència d'obertura o autorització per a l'inici d'activitat, tramitada de conformitat amb l'instrument d'intervenció administrativa ambiental al qual estiga sotmesa l'activitat en les instal·lacions en les quals vaja a executar el projecte; aquesta obligació es farà extensiva a la de la seu social, en cas que aquesta no coincidisca amb el domicili d'execució del projecte, i aquesta seu estiga situada a la Comunitat Valenciana.  
Per a l'acreditació del compliment de les obligacions mediambientals se seguiran les instruccions disponibles en la pàgina web de l'IVACE http://www.ivace.es, apartat de Documentació annexa de la sol·licitud del programa.  
c) Relativa al compliment d'obligacions fiscals i amb la Seguretat Social: només cal presentar la documentació acreditativa de trobar-se al corrent en cas que no haja autoritzat l'IVACE per a obtindre'l per mitjans telemàtics.  
7. La utilització del certificat electrònic per a la tramitació de la sol·licitud eximeix de l'obligació de presentar la documentació relativa a la representació amb la qual s'actua en la fase de sol·licitud; l'IVACE podrà obtindre a través dels registres corresponents qualsevol informació addicional sobre la personalitat jurídica de l'entitat sol·licitant, llevat que conste oposició expressa.  
8. No serà necessari aportar cap documentació que ja tinga l'IVACE sempre que es mantinga vigent i s'aporte declaració de vigència a aquest efecte.  
9. Quan la sol·licitud no complisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'adjunte la documentació que, d'acord amb aquesta convocatòria siga exigible, es requerirà a l'empresa sol·licitant perquè ?en el termini de 10 dies hàbils des de l'endemà de la recepció del requeriment- esmene la falta o acompanye els documents preceptius, amb l'advertència que si no ho fa, se li tindrà per desistit de la seua sol·licitud, amb la resolució prèvia dictada en els termes previstos en la legislació administrativa.  
Els requeriments es faran per mitjans electrònics i s'entendran practicats o rebutjats en els termes que s'assenyalen en la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació s'ha rebutjat i es tindrà per realitzat el tràmit de la notificació.  
10. Es delega en la persona que ostente la prefectura de l'Àrea d'Empreses i Associacions de la Unitat IVACE Innovació, la resolució de les incidències produïdes amb anterioritat a la concessió, especialment les referides a desistiments, canvi d'empresa sol·licitant i canvi de projecte.  
  
Article 7. Criteris d'avaluació  
1. Perquè un projecte puga ser aprovat, ha de tindre una puntuació mínima de 50 punts.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts.  
  
a) Qualitat del projecte. Màxim: 38 punts - Llindar mínim: 19 punts.  
- Grau d'innovació del projecte, considerant l'exclusivitat de la tecnologia, així com el previsible desenvolupament futur, derivat del projecte aprovat, de productes, serveis o processos nous o millorats substancialment en comparació de l'existent en el mercat: 0-20 punts.  
  
- Rellevància del paper de la tecnologia i aportació de coneixement en el projecte empresarial, amb la valoració de la propietat i l'ús exclusiu d'aquesta, la seua correlació amb les activitats que cal fer i l'objectiu final de l'empresa, la capacitat de l'empresa per a fer-la evolucionar i, si cal, la participació d'organismes d'investigació: 0-10.  
- Coherència del pla de treball per mitjà de la valoració d'objectius, actuacions, calendari, pressupost i recursos necessaris: 0-8 punts.  
  
b) Viabilitat del projecte. Màxim: 32 punts - Llindar mínim: 16 punts.  
- Viabilitat financera que assegure la provisió de fons i recursos necessaris per al projecte empresarial, i rendibilitat d'aquest: 0-18 punts.  
- Capacitat de l'equip promotor, i valorar la seua capacitat científica - tecnològica i empresarial, sempre que tinga una vinculació significativa en la gestió de l'empresa: 0-14.  
Resultats/Impacte esperable del projecte. Màxim: 20 punts - Llindar mínim: 10 punts.  
- Repercussió econòmica del projecte valorada a través de la creació d'ocupació prevista pel projecte empresarial: 0-10 punts.  
- Repercussió social positiva de l'aplicació dels resultats del projecte, i valorar l'impacte dels resultats del projecte en la salut i millora de qualitat de vida, resultats del projecte destinats a col·lectius desfavorits o acostament de tecnologies a sectors socials amb dificultats per a accedir-hi. 0- 10 punts.  
Característiques de l'empresa sol·licitant. Màxim: 10 punts.  
- Iniciativa empresarial femenina i valorar la proporció del capital propietat de dones. 0 - 3 punts.  
- Mesures en matèria mediambiental, i en aquest apartat es considera l'alineació del projecte empresarial amb les prioritats temàtiques de la comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 4 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
Article 8. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a aquesta convocatòria.  
2. El termini màxim per a resoldre i notificar la resolució serà de sis mesos, a comptar des de l'endemà de la finalització del termini de presentació de sol·licituds. Transcorregut el termini sense que s'haja notificat la resolució expressa, les empreses sol·licitants entendran desestimades les seues sol·licituds per silenci administratiu. Tot això sense perjudici de l'obligació de resoldre expressament que incumbeix a l'Administració.  
3. La resolució motivada del procediment es notificarà als interessats via telemàtica i les ajudes concedides es publicaran en la base de dades nacional de subvencions (BDNS) en compliment del que s'estableix en la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari al qual s'imputen, l'empresa beneficiària, la quantitat concedida i l'objectiu o finalitat de la subvenció.  
4. La resolució de concessió i/o denegació posarà fi a la via administrativa. Es delega en la persona titular de la Direcció General de l'IVACE la resolució dels recursos de reposició.  
  
Article 9. Obligacions de les empreses beneficiàries  
1. Les obligacions de les empreses beneficiàries s'especifiquen en l'article 10 de les bases reguladores d'aquesta convocatòria, sense perjudici de les previstes en l'article 14 de la Llei 38/2003, de 17 de novembre, general de subvencions.  
2. La justificació de l'ajuda es farà amb un compte justificatiu amb aportació de justificants de despesa i pagament i en la forma exigida en les Instruccions de Justificació de l'Ajuda aprovades per resolució de la Direcció General de l'IVACE.  
a) En tot cas, comprendrà la documentació següent:  
- Memòria que reculla de manera detallada les activitats fetes.  
- Relació de despeses de l'activitat omplida amb l'aplicació «Justific@», accessible des de http. <://www.ivace.es.  
- Justificants de despesa i pagament, que inclouen, en el cas de despeses corresponents a serveis externs, una còpia dels informes o documentació equivalent per a acreditar la realització del servei.  
- Informe de persona auditora o empresa inscrita en el Registre Oficial d'Auditors de Comptes (ROAC) d'acord amb l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com d'un llistat de comprovació del compliment dels requisits de les Instruccions de Justificació d'Ajudes, signat per l'auditor o auditora i visat per la representació legal de l'empresa beneficiària.  
  
b) Els pagaments s'han de dur a terme a través d'entitat financera, i la justificació es farà per mitjà de la presentació de còpia de l'extracte bancari que acredite l'eixida efectiva dels fons juntament amb una còpia de la transferència o del xec nominatiu. Només s'admeten quan s'acredite el pagament per la totalitat de la despesa corresponent dins del període establit en l'article 9.3.c. En qualsevol cas, queden exclosos els pagaments fets en efectiu o per caixa.  
c) En cas que l'ordre de transferència i/o l'anotació de l'extracte bancari siguen globals i, per tant, estiguen referits a diversos justificants de despesa, relacionats amb el projecte o no, cal adjuntar una còpia d'aquests i una relació detallada en què apareguen el destinatari/ària, la identificació del justificant de la despesa (número de la factura o el concepte d'aquesta) i l'import pagat.  
3. Terminis d'execució, justificació i validesa de justificants de despesa i pagament  
a) El projecte s'ha de desenvolupar amb posterioritat a la data de sol·licitud i fins al 31 de març de 2022, i s'entén que s'ha iniciat quan s'haja produït el primer compromís de despesa ferma i irreversible.  
  
b) Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
c) S'admeten els pagaments fets amb posterioritat a la data de sol·licitud i fins a la data de justificació del projecte.  
d) La justificació de l'execució del projecte s'ha de presentar amb data límit el 28 d'abril de 2022.  
4. Llevat que la despesa s'haguera realitzat amb anterioritat a la concessió de la subvenció, quan l'import facturat per una mateixa empresa proveïdora siga igual o supere, IVA exclòs, la quantia de 15.000 euros, l'empresa beneficiària haurà d'aportar en el moment de la justificació, acreditació d'haver sol·licitat com a mínim tres ofertes de diferents entitats proveïdores, sense vinculació entre elles ni amb l'empresa beneficiària de l'ajuda, entenent per tals les que responguen a la definició de l'article 68.2 del Reglament de la Llei General de Subvencions, aprovat per Reial decret 887/2006, de 21 de juliol. Per a facturació d'actius materials, el límit anterior i l'obligació esmentada s'estableix per a cadascun, sempre que puga justificar-se la independència entre ells. En el cas de les despeses de prestació de serveis externs per a activitats d'R+D +i, l'acreditació d'haver sol·licitat com a mínim tres ofertes quan que la despesa prevista siga igual o superior als esmentats 15.000 euros, es realitzarà en el moment de la sol·licitud de l'ajuda.  
  
Les ofertes s'han de seleccionar entre entitats amb paràmetres equiparables i complir els requisits següents:  
a) Requisits materials: les ofertes han d'estar prou detallades, i especificar els treballs que s'han de fer i el preu, i han de ser comparables en el contingut.  
b) Requisits formals: les ofertes han d'estar datades, i contindre les dades que permeten la identificació correcta de la persona o entitat remitent, juntament amb el logotip o el segell de l'entitat.  
En cas de no optar per l'oferta més econòmica, ha de presentar un informe per a justificar per què no s'ha triat aquesta oferta.  
Excepcionalment, en el cas que per les característiques especials del bé o servei no hi haja en el mercat suficient nombre d'entitats que el subministren o presten, se substituirà la presentació de les tres ofertes d'entitats proveïdores pels documents següents:  
a) Un informe explicatiu, signat per la representació legal, sobre les característiques especials del bé o servei que fan impossible la localització d'un mínim de tres entitats proveïdores d'aquest. No s'admet com a justificant de la no-presentació de 3 ofertes si l'argument es basa en:  
  
- Les característiques de l'entitat proveïdora (per exemple: «proveïdora habitual», o «subministradora única» sense que, en aquest cas, s'aporten més dades que l'acrediten, etc.).  
- Les característiques genèriques del bé o servei (per exemple: «caràcter tecnològic del servei», etc.).  
- Les característiques genèriques de l'empresa beneficiària (per exemple: «política de compres implantada i aprovada per la direcció», etc.).  
b) Un annex a l'informe explicatiu amb documentació que acredite la cerca d'entitats proveïdores del bé o servei.  
5. Altres obligacions:  
a) L'empresa beneficiària haurà de fer constar, en tota informació o publicitat que efectue del projecte o activitat objecte d'ajuda, el cofinançament per l'IVACE i per la Unió Europea a través del FEDER; sobre això, assegurar que totes les parts intervinents en el projecte i el públic en general siguen coneixedors d'aquest cofinançament. En aquest sentit, haurà d'inserir en els diferents materials, suports, comunicacions o productes de difusió els següents elements disponibles en http://www.ivace.es:  
- El logotip de l'IVACE.  
- L'emblema de la Unió Europea, segons les característiques tècniques establides en el capítol II i annex II del Reglament d'execució UE núm. 821/2014.  
- L'esment «Projecte cofinançat pels fons FEDER, dins del Programa Operatiu de la Comunitat Valenciana 2014-2020».  
Per a acreditar el compliment d'aquesta obligació, haurà de presentar en el termini concedit per a la justificació:  
- Acreditació de les accions d'informació i comunicació (informes, escrits, presentacions, esdeveniments, documentació de reunions, etc.), que si escau haja mantingut.  
- Captura de pantalla de la pàgina web -o mitjà electrònic similar- on conste una referència al projecte subvencionat i al nom del programa.  
  
- Fotografia del cartell informatiu sobre el projecte, d'una grandària mínima A3, en un lloc ben visible per al públic.  
En cas que la present convocatòria siga cofinançada per un Programa Operatiu diferent a l'esmentat, l'IVACE requerirà a l'entitat beneficiària la consignació dels esments específics que procedisquen perquè així ho faça constar en els documents i suports a dalt indicats en relació a les obligacions d'informació i publicitat.  
b) Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
c) Els documents justificatius de les despeses corresponents al projecte subvencionat s'han de conservar durant el període mínim establit en el Reglament (UE) núm. 1303/2013 del Parlament Europeu i del Consell de 17 de desembre de 2013.  
En aquest sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptades, especialment versions electròniques de documents originals o documents existents només en versió electrònica.  
  
d) Disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables.  
En l'execució dels projectes s'ha de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjudici de les normes de comptabilitat nacional. En aquest sentit han de presentar en el compte justificatiu de la subvenció una llista en què cada anotació que es faça d'una despesa, un pagament o un ingrés i un cobrament en el llibre diari de comptabilitat segons el Pla general comptable (PGC), es reflectisca la quantia d'aquesta anotació que té relació amb la subvenció concedida, i s'ha de reflectir en aquesta llista tant el número d'anotació i seient del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat que s'hi refereix.  
e) Facilitar a l'IVACE la informació relativa a indicadors financers, de producció i resultats, que permeten mesurar l'avanç davant de la situació de partida descrita per l'empresa beneficiària en la memòria del projecte com a conseqüència de l'execució d'aquest.  
f) Les empreses beneficiàries han d'acreditar l'efecte incentivador de l'ajuda concedida. S'entendrà que hi ha efecte incentivador si abans de començar a treballar en el projecte o activitat l'empresa beneficiària ha presentat a l'IVACE la sol·licitud de l'ajuda. De conformitat amb el que es disposa en l'article 2.23 del Reglament núm. 651/2014, de la Comissió, de 17 de juny de 2014, s'entén que s'han iniciat els treballs si hi ha un compromís en ferm irreversible anterior a la data de sol·licitud; les despeses en què puguen incórrer en la realització d'estudis de viabilitat, la compra de terrenys o l'obtenció de permisos no suposaran l'incompliment de l'efecte incentivador, si bé poden ser objecte d'anàlisi individualitzada per l'IVACE a l'efecte de la verificació.  
  
  
Article 10. Modificació de la subvenció i reintegrament de les ajudes concedides  
1. L'empresa beneficiària ha de dur a terme el projecte objecte de subvenció en la forma descrita en la sol·licitud i en la memòria corresponent, i de manera que es complisca la finalitat de l'ajuda, i respectar els costos indicats en la notificació de concessió i pels imports que s'hi especifiquen. No obstant això, si durant l'execució del projecte es produeixen circumstàncies excepcionals que modifiquen el seu desenvolupament previst, en funció de la seua naturalesa, l'empresa beneficiària podrà sol·licitar:  
a) Modificacions en el projecte que alteren aspectes essencials d'aquest, incloent, entre altres, qualsevol modificació que supose una redistribució entre els imports recolzats per concepte de despesa superior al 20 %:  
Es requereix la presentació d'una sol·licitud d'autorització prèvia presentada com a màxim 2 mesos després de la data de recepció de la notificació de concessió de la subvenció. En cap cas serà autoritzada per IVACE quan d'elles es derive una valoració menor que la que va obtindre el projecte per a la seua aprovació.  
b) Modificacions en el projecte, que no alteren ni aspectes essencials del mateix ni rellevants en la seua avaluació:  
No es requereix d'autorització prèvia de l'IVACE, però sí de motivació adequada i suficient en la memòria justificativa d'execució del projecte, que haurà de validar-se per l'IVACE.  
c) Ampliació de la data límit d'execució i d'elegibilitat de les despeses:  
Es requereix la presentació d'una sol·licitud d'autorització prèvia presentada com a mínim 2 mesos abans del final del termini d'execució del projecte prèviament establit. Podrà acceptar-se sempre que segons el parer de l'IVACE siga compatible amb els terminis i procediments de gestió de la convocatòria.  
d) Ampliació de la data límit de justificació i d'elegibilitat dels pagaments:  
Es requereix la presentació d'una sol·licitud d'autorització prèvia presentada com a mínim 15 dies naturals abans del final del termini de justificació del projecte prèviament establit. Podrà acceptar-se sempre que segons el parer de l'IVACE siga compatible amb els terminis i procediments de gestió de la convocatòria. La modificació addicional del període d'execució del projecte o d'elegibilitat de les despeses requerirà d'autorització conforme al que es preveu en el suposat c anterior.  
2. En la justificació de la despesa es poden acceptar, segons el personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en uns altres, si bé només en les circumstàncies següents:  
- En els costos amb justificació superior al 80 % del que es preveu en la notificació, la disminució de despesa es pot compensar fins a arribar al 100 % amb els excessos provinents d'altres costos en els quals s'haja justificat per damunt del que es preveu.  
- Únicament podrà emprar-se per a compensar l'excés d'un cost que, com a màxim, supose el 20 % de la quantitat a justificar del dit cost.  
- Els excessos en les partides de despesa de recursos humans no es poden utilitzar per a compensar altres costos.  
- Els costos la despesa justificada dels quals siga inferior al 80 % del que es preveu en la notificació d'ajuda no admetran compensació.  
- En qualsevol cas, després d'aplicar les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no altera, en cap cas, la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE d'acord amb el que es preveu en l'article 9.2.  
En qualsevol cas, les modificacions resultants dels mecanismes de compensació detallats o aprovades per l'IVACE no estaran en contradicció amb els requisits exigits per a l'aprovació del projecte.  
  
3. Tota alteració de les condicions que s'han tingut en compte per a la concessió i, en general, l'incompliment de les obligacions per part de l'empresa beneficiària, pot donar lloc a la minoració de les ajudes concedides o al desistiment sense efectes, amb exigència, si escau, del reintegrament de les quantitats indegudament percebudes i de l'interés de demora des del moment del pagament de la subvenció fins que s'acorde la procedència del reintegrament d'aquesta.  
4. La no-presentació de les ofertes o els informes a què fa referència l'article 9.4, o la insuficiència d'aquests, donarà lloc a la consegüent minoració o revocació prevista en l'article 10.3, si es produeix en el moment de la justificació, o a la no-consideració del cost si és en la sol·licitud.  
5. La presentació per part de l'empresa beneficiària d'un percentatge de despeses pagades inferior al 60 % de la quantitat total que cal justificar, donarà lloc a la revocació de l'ajuda, llevat que tècnicament es puga considerar que així i tot el projecte s'ha desenvolupat efectivament i no es declare la revocació sinó la minoració.  
6. Es delega en la prefectura de l'Àrea d'Empreses i Associacions de la Unitat IVACE Innovació, la resolució de les incidències que es produïsquen amb posterioritat a la concessió, especialment les referides a renúncies, canvi de l'empresa beneficiària, possibles pròrrogues per a l'execució i/o justificació d'aquest i canvi de projecte; la resolució relativa a les possibles minoracions o de desistiment sense efectes de les subvencions concedides es delega en la persona titular de la Direcció General de l'IVACE.  
  
Article 11. Pagament de les ajudes  
1. L'IVACE procedirà al pagament de l'ajuda una vegada s'haja executat el projecte al qual estava destinada, i sempre que haja verificat el compliment de les obligacions exigibles a l'empresa beneficiària.  
2. Prèvia sol·licitud de l'empresa beneficiària, l'IVACE podrà anticipar el pagament fins a un 90 % de la subvenció concedida. Per a això serà necessari la constitució d'una garantia del 15 % de l'import anticipat, que haurà de depositar-se en les delegacions de l'Agència Tributària Valenciana (ATV) a Alacant, Castelló o València.  
  
Article 12. Dotació pressupostària  
1. La convocatòria podrà comptar amb finançament al 50 % del Programa operatiu FEDER de la Comunitat Valenciana 2014-2020, dins de L'Eix Prioritari 3 «Millorar la competitivitat de les pime», Objectiu Específic 3.1.2 «Creació de noves empreses i vivers d'empreses, en particular, i millorar l'accés al finançament i a serveis de suport avançats», o del Programa Operatiu FEDER per al període 2021-2027.  
  
2. El pressupost per a la concessió de les subvencions previstes en aquesta resolució serà de 2.500.000,00 euros a càrrec de la línia S6907000 Emprenedoria Innovadora i Diversificació Empresarial, a càrrec de l'exercici 2020.  
3. En qualsevol cas es pot incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per un import inferior a la despesa inicialment prevista, o de les quals es deriven obligacions liquidades o reconegudes per un import inferior a l'ajuda que va ser concedida al moment oportú, o bé quan aquest augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la publicació en la base nacional de dades de subvencions (BNDS) i butlletins que corresponga amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que es publicaran en la base nacional de dades de subvencions (BNDS) i butlletins que corresponga, sense necessitat d'obrir un termini addicional per a presentar noves sol·licituds.  
  
Article 13. Marc normatiu comunitari  
A més del que es disposa en el preàmbul de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), a les subvencions previstes en aquesta convocatòria ?registrada per la Comissió Europea amb número d'identificació d'ajuda d'estatal SA.47075- seran aplicables les disposicions següents:  
  
- Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.  
- Reglament delegat (UE) núm. 480/2014, de la Comissió de 3 de març de 2014, del Parlament Europeu i del Consell, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
  
- Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
- Qualsevol altra normativa que per la matèria hi siga aplicable.  
  
Article 14. Transparència i detecció del frau  
L'entitat beneficiària haurà de complir amb les mesures de transparència i prevenció del frau i aportar la documentació que així ho acredite:  
a) Mesures de transparència: quan l'import de la subvenció siga superior a 100.000 euros, o quan almenys el 40 % del total dels ingressos anuals de l'entitat beneficiària tinguen caràcter d'ajuda o subvenció pública, ha d'acreditar haver complit la legislació bàsica sobre transparència, i aportar una captura de pantalla de la pàgina web ?o mitjà electrònic de finalitat similar- en què aparega la informació següent:  
  
- Contractes subscrits amb una Administració pública, i esmentar les parts, l'objecte, el termini de durada, l'import de licitació i d'adjudicació, el nombre d'empreses licitadores i el procediment utilitzat.  
  
- Convenis amb l'Administració pública subscrits, que fan menció a les parts, l'objecte, el termini de durada i obligacions econòmiques convingudes, així com les possibles modificacions.  
- Subvencions i ajudes públiques rebudes, amb la indicació de l'import i la finalitat.  
b) Mesures de prevenció del frau:  
Les entitats beneficiàries han de tindre un comportament antifrau i col·laborar amb qualsevol altra Administració per a evitar comportaments fraudulents en la societat. En cas que qualsevol persona que tinga coneixement de fets que puguen ser constitutius de frau o irregularitat relacionats amb les ajudes previstes en aquesta convocatòria podrà posar-los en coneixement a través del canal habilitat a aquest efecte per l'Oficina Nacional de Coordinació Antifrau en l'adreça web: https://www.igae.pap.hacienda.gob.es/sitios/igae/es-ES/snca/Paginas/inicio.aspx i de la bústia Control Antifrau del portal de l'IVACE: http://www.ivace.es.  
  
  
DISPOSICIÓ FINAL  
  
Primera. Desenvolupament i execució  
Es delega en la persona titular de la Direcció General de l'IVACE per a dictar les resolucions necessàries per al desenvolupament, l'eficàcia i l'execució d'aquesta convocatòria.  
  
Segona. Entrada en vigor  
Aquesta resolució entrarà en vigor l'endemà de la publicació de l'extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, es pot interposar en el termini d'un mes un recurs potestatiu de reposició davant del president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 18 de desembre de 2020.- El president de l'IVACE: Rafael Climent González.